cyanic-selkie/wikianc huggingface dataset:
Wolfgang Pauli
Vitenskapelig karriere
I 1926, kort etter at Heisenberg publiserte matriseteorien for moderne kvantemekanikk, brukte Pauli den til å avlede det observerte spektrum for hydrogenatomet. Dette resultatet var viktig for å underbygge troverdigheten til Heisenbergs teori.
Skyting under Samveldelekene 1990
Skyting under de britiske samveldeleker 1990. Skyting var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var sjette gangen som skyting var med på programmet i Samveldelekene. I lekene i 1990 ble det konkurrert i atten skyteøvelser. Australia ble beste nasjon med seks gullmedaljer foran Canada med fire.
Wolfgang Pauli
Vitenskapelig karriere
I 1927 introduserte han Pauli-matriser som et fundament for spinnoperatorer, og løste på det viset den ikke-relativistiske teorien for spinn. Dette arbeidet påvirket Dirac i hans oppdagelse av Dirac-ligningen for det relativistiske elektronet.
I 1930 observerte Pauli en desintegrerende radioaktiv atomkjerne. I et brev datert 4. desember adressert til «kjære radioaktive damer og herrer» (Lise Meitner og andre) foreslo han eksistensen til en hittil uobservert nøytral partikkel med en liten masse (ikke større enn 1 % av massen til et proton) for å kunne forklare det kontinuerlige spektret til svak vekselvirkning. I 1934 innlemmet Enrico Fermi partikkelen, som han kalte nøytrino, i sin teori om radioaktiv desintegrering. Nøytrinoet ble først observert eksperimentelt i 1959.
I 1940 beviste han spinn-statistikkteoremet, et avgjørende resultat av kvantefeltteori som fastslår at partikler med halvtallsspinn er fermioner mens partikler med heltallsspinn er bosoner.
Personlighet og omdømme
I forhold til fysikk var Pauli berømt for å være en perfeksjonist. Dette strakte seg ikke bare til hans egne arbeider, men også til hans kollegers, Som en følge av det ble han i fysikkretser kjent som «fysikkens samvittighet», kritikeren som hans kolleger var nødt til å stå til ansvar overfor. Han kunne være bitende i sin avvisning av en hvilken som helst teori han ikke fant komplett, og ga den gjerne betegnelsen ganz falsch, helt uriktig. Han er berømt for en gang å ha uttalt om et slikt arbeid: «Det er ikke en gang feil.»
Moderne populærkultur
I en episode av den animerte fjernsynsserien Futurama var det en henvisning til Pauli i en framvisning av ulike øltyper fra det 30. århundre, inkludert «St. Pauli eksklusjonsprinsippøl» (en referanse til ølmerket «St. Pauli Girl Beer».
Elin Torset
Elin Ingeborg Torset (født 11. april 1966) er en norsk musiker og sanger. Elin kommer fra Skarsøy på kysten av Nordmøre men har i de siste årene bodd i Oslo. Da hun deltok i MGP jobber hun daglig som markedskonsulent i undervisningsavdelingen på Det Norske Samlaget. Hun deltok i Melodi Grand Prix 2001 med låten «Brighter Than Light».
Ogyris
Ogyris er en slekt i familien glansvinger. Det er den eneste slekten i delgruppen Ogyrini, som tilhører underfamilien stjertvinger (Theclinae).
Utseende
Middelsstore stjertvinger, vanligvis uten tydelige stjerter på bakvingen, men ytterkanten er litt tannet. Oversiden er mer eller mindre grønn- eller blåskimrende, eller brun og gul. Undersiden er brun eller gråaktig med mørke streker som gjerne former uregelmessige ringer.
Levevis
Larvene lever på slekten Amyema og andre slekter i mistelteinfamilien, disse vokser gjerne på eukalyptus.
Utbredelse
Gruppen er utbredt i Australia, dessuten er det én art på Ny-Guinea.
Slaget om Smolensk (1812)
Slaget om Smolensk ble utkjempet fra 16. til 18.august 1812 rundt og i byen Smolensk under Napoleons invasjon av Russland. Slaget var et av de første større slagene under felttoget, og sto mellom Napoleons Grande Armée og den russiske hæren.
Forhistorie
Den 24. juni rykket Napoleons hær inn i Russland. Russerne var tallmessig underlegne Napoleon, og gjorde retrett mens de gav en rekke mindre slag for å bremse Napoleons framrykning. Den russiske planen gikk ut på at de to russiske armeene skulle samles ved byen Vitebsk, hvor de skulle gi et avgjørende slag, men den russiske 2.armé ble avskåret på veien til byen ved Mogiljov. Russernes 1. armé, som hadde kommet til Vitebsk var ikke i stand til å utkjempe et avgjørende slag alene, og slapp den 27.juli unna Napoleon. Slutningen ble derfor å forene de to armeene ved Smolensk.
Den 1. august forente de to russiske armeene seg ved Smolensk. General Pjotr Bagration, leder av 2.armé, overgav kommandoen til Barclay de Tolly, leder av 1. armé, for å løse konflikten om hvem som skulle være øverstkommanderende for de to russiske armeene.
Både soldatene, adelen og tsar Aleksander I ønsket et avgjørende slag, og den 6. august ble det holdt et krigsråd. Flertallet av den russiske hærstaben ønsket å angripe. Barclay de Tolly var uenig i beslutningen, men han så seg nødt til å bøye seg for flertallet. Neste dag, om morgenen den 7. august, rykket de russiske armeene vestover i retning Rudnja, hvor en stor fransk fortropp befant seg. Samme natt mottok Barclay feilaktig informasjon om fiendtlige tropper i nord, ved Porechie, som eventuelt kunne gjennomføre en flankemanøver. Barclay beordret stans i framrykningen, og russerne inntok forsvarsposisjoner.
Ved Krasny ble den franske framrykningen forsinket av den russiske 27.divisjon under general Neverovsky. Russerne ble angrepet av Murats kavalerifortropp, og formet to karréer mens de gjorde sakte retrett mot Smolensk. Barclay de Tolly fikk etter kort tid beskjed om at franske tropper befant seg ved Krasny, og beordret tilbaketrekning til byen.
Slaget
Natten mellom 14. og 15. august ble Neverovskys 27. divisjon og Nikolaj Rajevskys 7. korps forent vest for Smolensk, før de gikk inn i byen.
Om kvelden den 15. ankom Murats kavaleri og Neys infanteri utenfor byen. Store deler av denne styrken gikk flere ganger til angrep på Smolensks forsteder, som befant seg utenfor bymuren, men ble slått tilbake. Natt til 16. august ble Rajevskys korps avløst av general Dokhturovs korps, forsterket av divisjonene til generalene Neverovsky og Konovnitsyn.
Langstein stasjon
Langstein stasjon er en jernbanestasjon på Nordlandsbanen i Trøndelag. Den ligger 8 meter over havet på Langstein med utsikt over Åsenfjorden. Stasjonen ble åpnet i 1902, da Hell–Sunnanbanen stod ferdig frem til Levanger stasjon. Langstein stasjon har vært ubemannet siden 1979 og nedlagt for persontrafikk siden 2000.
Slaget om Smolensk (1812)
Slaget
Franskmennene angrep på nytt neste morgen. Troppene erobret store deler av Smolensks forsteder, men ble snart presset ut igjen. Det franske artilleriet var i stor aktivitet, og Smolensk begynte å brenne. Da Napoleon fikk vite om at russerne hadde begynt å trekke seg tilbake, beordret han Junots korps østover for å forhindre russerne i å gjøre retrett. Junot hadde derimot ikke ressurser til å krysse elva Dnepr, og han mislyktes i å finne et vadested.
Langstein stasjon
Stasjonsbygningen ble tegnet av Paul Armin Due. . Bygningen og området rundt ble fredet av Riksantikvaren i 2002.
Slaget om Smolensk (1812)
Slaget
Napoleon bestemte seg for å fortsette angrepet på Smolensk. Rundt klokka to på ettermiddagen den 17. august beordret han stormingen av byen. Tre korps gikk til angrep, og erobret mange av forstedene, før angrepet stoppet opp ved bymurene. Klokka fem ledet Davout et angrep på Malakhov-porten, hvor kampen pågikk i franskmennenes favør fram til russernes 4. divisjon forsterket byens garnison og kastet Davouts tropper tilbake.
Rundt klokka seks var alle byens forsteder erobret, men bymuren forble intakt. Napoleon beordret artilleriet å åpne ild på byen. Broen over Dnepr og store deler av bebyggelsen, som var av tømmer, begynte å brenne. Ved 7-tiden, etter at artilleri-kanonaden var over, gjennomførte franskmennene enda et angrep på bymuren, men forgjeves. Omkring klokka ti stilnet all beskytning fullstendig.
Russernes leder, Barclay, ønsket å gjøre retrett fra Smolensk, tross bitter kritikk og motstand fra sine offiserer. Den russiske hæren var Napoleon tallmessig underlegen, og Barclay fryktet også å bli omringet. Natt til 18. august ble hele Smolensk sør for Dnepr evakuert av russerne. Kvelden samme dag trakk Barclay seg ut også fra delen av Smolensk nord for Dnepr og de nærliggende områdene etter å forsikret seg om at franskmennene ikke bygde noen broer over elva.
Bláhnjúkur
Vulkanen ligger i Landmannalaugar, et naturområde i nærheten av Hekla. Rett ved siden av finner man også vulkanen Brennisteinsalda.
Solheim Cup 2023
Solheim Cup 2023 blir arrangert i Casares i Spania fra 22. til 24. september 2023.
Slaget om Smolensk (1812)
Følger
Den russiske hæren gjorde retrett østover. For å ikke gi opp Moskva uten kamp, ble det bestemt å gi slag ved Borodino, hvor begge sider proklamerte seier. Russerne led store tap ved Borodino, og bestemte seg derfor for å fortsette sin retrett. Napoleon inntok Moskva, men etter en måned besluttet han å forlate byen. Tilbaketoget ble en katastrofe for Napoleons hær. Europas makter så Napoleons svakhet etter felttoget i Russland, og bestemte seg for å vende ryggen til ham. Dette ble begynnelsen på den sjette koalisjonskrigen.
Bláhnjúkur
Det går en tursti opp til toppen av fjellet, og på dager med god sikt er det mulig å se fem forskjellige isbreer.
Bungkan (provins)
Bungkan er en provins i Thailand. Den ble skilt fra ut Nong Khai-provinsen den 3. august 2010, og består av åtte distrikter. Innbyggertallet er ca 400 000.
Administrativ inndeling
Det er åtte distrikter (amphoe) i denne provinsen:
Norges Basketballforbund - Region Sør
Norges Basketballforbund - Region Sør (stiftet 19. mars 1994) er den sørligste av fem regioner i Norges Basketballforbund, og består av tilsluttede klubber fra Agder.
Klubber
Regionen består av 7 klubber:
José de Medeiros Delgado
José de Medeiros Delgado (født 28. juli 1905 i Fazenda Timbaúba da i kommunen Pombal i delstaten Paraíba i Brasil, død 9. mars 1988 i Recife) var karolsk erkebiskop av Fortaleza.
Prest
Medeiros begynte i 1918 på presteseminaret João Pessoa, fortsatte fra 1924 sine teologi- og filosofistudier i Roma, og mottok den 2. juni 1929 prestevielsens sakrament.
Biskop, erkebiskop
Pave Pius XII utnevnte ham den 15. mars 1941 til den første biskop av det i november 1939 opprettede bispedømmet Caicó. Han ble bispeviet den 29. juni samme år av Moisés Sizenando Coelho, erkebiskop av Paraíba. Medkonsekrerende var João da Matha de Andrade e Amaral, biskopen av Amazonas, og Marcolino Esmeraldo de Souza Dantas, biskopen av Natal.
Den 4. september 1951 utnevnte Pius XII så Medeiros til erkebiskop av São Luís do Maranhão. Fra 1962 til 1965 deltok han på Annet Vatikankonsil.
Pave Johannes XXIII utnevnte ham den 10. mai 1963 til erkebiskop av Fortaleza. Der gjenoppbygde han katedralen, og gjenåpnet det regionmele presteseminar. Han opprettet tolv nye menigheter. Erkebispedømmet ble gjort mer håndterlig og overkommelig ved utskillelsen av to nye bispedømmer: Quixadá og Itapipoca. Pave Paul VI innvilget den 26. mars 1973 hans tidige fratredenssøknad.
Medeiros flyttet deretter til Recife. Der døde han i 1988 i en alder av 82 år. Han ble bisatt i katedralen i Caicó.
Episkopalgenealogi
Hans episkopalgenealogi er:
Bekkarfjorden (Lebesby)
Bekkarfjorden (nordsamisk: Beahkkirvuotna, historisk også skrevet Bækkirvuodna) er en fjordarm av Laksefjorden i Lebesby kommune i Finnmark. Fjorden har innløp mellom Bekkarfjordklubben i nord og Kalak i sør og strekker seg ti kilometer sørøstover til bygda Bekkarfjord i enden av fjorden.
Fjorden er 135 meter på det dypeste, helt ytterst i fjorden. Flere mindre elver munner ut i fjorden, hvorav den største er Martadalselva.
Bortsett fra Bekkarfjord er det få bosetninger ved fjorden. Fylkesvei 888 går langs sørsiden av fjorden.
Rainbow (norsk band)
For det engelske hardrockbandet med gitarist Richie Blackmore, se Rainbow (britisk band).
Rainbow er et norsk danseband etablert i Sarpsborg i 1969, opprinnelig under navnet Anti Static.
Besetning
I 1969 bestod bandet av Roy Morten Andersen, Morten Johansen, Ole Kr. Karlsen, Jan Tunli, Rune Brest og Tore Holger Nilsen. Simona Johnson var vokalist i mange år, men hun sluttet i bandet og ble erstattet med Lars Kristoffersen.
Sangen «Bye Bye Baby Goodbye»
Bandet ble kjent med sin versjon av Rune Sundbys sang «Bye Bye Baby Goodbye» i 1984. Sangen ble ingen stor hit med det samme, men den har en sentimental tekst som satte seg fast hos mange som hørte den og den ble snart en gjenganger på radioprogram som Nattønsket. «Bye Bye Baby Goodbye» har gått verden rundt på diskotek og radiostasjon er.
I 2011 startet den norske radiostasjonen P4 en musikksatsning som bestod i at stasjonen daglig avspilte fem sanger som hadde figurert på hitlistene på akkurat den datoen en eller nnen gang i løpet av historien. P4 inviterte lytterne til å stemme på sine favoritter, og resultatet ble en liste som P4 døpte «Tidenes favoritter». På denne listen havnet Rainbows «Bye Bye Baby Goodbye» på 29. plass.
Diskografi
Rainbow har utgitt åtte LP-/CD-plater og seks singler.
Det hender så mangt en sommernatt
Det hender så mangt en sommernatt er et musikkalbum med Herrene i Haven, utgitt i 1999.
Kvantisering (fysikk)
Kvantisering i kvantemekanikk er en prosedyre for å definere et kvantemekanisk system. Resultatet av kvantiseringen er at størrelser ikke lenger kan ha vilkårlige verdier, men bare spesielle verdier som avhenger av Plancks konstant. Utgangspunktet for kvantisering er som regel et klassisk system formulert med analytisk mekanikk.
Kvantisering kan deles i førstekvantisering og annenkvantisering. Førstekvantisering vil si at energi, impuls, og tid er kvantisert, mens bølgefunksjonen og felter er klassiske. Schrödingerteori og alt eldre enn den er førstekvantisert. Annenkvantisering vil si at også felter og kraftutvekslinger er kvantisert og resultatet av en annenkvantisering kalles en kvantefeltteori. Kraftutvekslinger er i annenkvantisert formalisme utveksling av virtuelle partikler. Diraclikningen, statistisk kvantemekanikk, samt all partikkelfysikk er eksempler på annenkvantiserte teorier.
Amerikatouren i landeveissykling 2010–11
Amerikatouren i landeveissykling 2010–11 er den 7. sesongen av UCI America Tour, som er kontinentalcupen i sykling. Sesongen startet med Tour do Brasil i Brasil den 16. oktober 2010 og ble avsluttet med Univest Grand Prix i USA den 17. september 2011.
Kristoffer Haave
Kristoffer Dannevig Haave (født 30. januar 1913, død 13. mars 1973) var en norsk lektor og forfatter. Han skrev biografier om Sven Aarrestad, Herman Wildenvey og fire hørespill som ble sendt i NRK. Haave vant både den norske og nordiske hørespillkonkurransen med I natt kom våren.
Northern Constabulary
Northern Constabulary var en regional britisk politistyrke med ansvar for de skotske regionene Highland, Ytre Hebridene, Orknøyene og Shetland. Den dekket det største geografiske området av alle britiske politistyrker, men var en av de minste etter antall tjenestemenn.
Styrken ble opprettet 16. mai 1975 ved sammenslåing av en eldre styrke ved samme navn, Ross & Sutherland Constabulary og Inverness Constabulary samt deler av området til Agryll County Police og Scottish North East Counties Constabulary. Denne prosessen skjedde parallelt med reorganiseringen av lokalstyret i Skottland.
Området hadde lav frekvens av kriminalitet og høy oppklaringsprosent, og ble i så måte regnet som et av de sikreste områder å bo og reise i Storbritannia. Styrken opererte i nært samarbeid med lokalbefolkningen, etter metoden «community policing». Avgjørelser ble tatt på så lavt nivå som mulig, slik at lokalsamfunnene kunne være så involvert som mulig i politiets arbeid.
Lamb County
Lamb County er et fylke i den amerikanske delstaten Texas. Det ligger nord i staten og det grenser mot Castro County i nord, Hale County i øst, Hockley County i sør, Bailey County i vest og mot Parmer County i nordvest.
Blueberry Bliss
Blueberry Bliss er en musikk-EP med Elin Torset, utgitt i 2003. Dette er hennes første plateutgivelse som soloartist.
Bjarne Amdahl
Bjarne Amdahl (født 17. august 1903 i Trondheim, død 14. april 1968 i Oslo) var en norsk komponist og dirigent. Han laget blant annet musikken til de norske spillefilmene To på topp (1965), Johan på Snippen (1956), Å ett sånt hundliv (1958) og Ugler i mosen (1959). Amdahl fikk tildelt NOPA-prisen Årets verk for Lille Idas blomster i 1969.
Han var kjent for sitt samarbeid med Alf Prøysen, som blant annet resulterte i Sønnavindsvalsen og Tango for to samt i musikalen Hu Dagmar, som ble satt opp på Sommerteateret i Frognerparken i 1964 med Nora Brockstedt i tittelrollen.
Skjelva fyr
Murene etter de gamle bygningsmassene finnes fremdeles. Øya har en solid kai i betong med stige opp.
Tonje Gravningsmyhr
Tonje Gravningsmyhr (født 11. januar 1985) er en norsk artist og multiinstrumentalist (vokal, blåseinstrumenter, piano) fra Moss som lager popmusikk. Fra 2020 er hun daglig leder i Østfold musikkråd.
Hun er utdannet ved Norges musikkhøgskole, Høgskolen i Oslo og Høgskolen i Innlandet. Gravningsmyhr var Norges første Suzuki-trompetlærer på nivå 1 og 2 (2017–2018). Hun har vært dirigent for kor og korps, og konkurransedommer.
10. mars 2023 ga hun sitt debutalbum Wandering. Albumet består av 11 poplåter med egne tekster og musikk. På albumet har hun med Terje Norum (produsent, tangenter), Håvar Bendiksen (gitarer), Tor Hauge (trommer), Finn Tore Tokle (bass), Lise Sørensen Voldsdal (stryk) og Camilla Eriksen (kor). Singelen Nightwalk ble utgitt 10. februar 2023 som introduksjon til soloalbumet.
Hun jobber nå med sitt andre album, et akustisk album med gitarist Håvar Bendiksen.
Per 2023 samarbeider hun også med Terje Norum om et prosjekt med arbeidstittelen Heartsongs. Målet er plateutgivelse i 2024.
Drar til sjøs
Drar til sjøs er et musikkalbum med Herrene i Haven, utgitt i 2008.
Edward Victor Appleton
Edward Victor Appleton (født 6. september 1892 i West Yorkshire i England, død 21. april 1965 i Edinburgh i Skottland) var en britisk fysiker og nobelprisvinner.
12. mai 1927 ble han innvalgt som medlem av Royal Society.
Han ble tildelt Nobelprisen i fysikk i 1947 for sitt arbeid innen ionosfærisk fysikk. Fra 1949 til sin død i 1965 var han rektor og visekansler ved University of Edinburgh.
I 1947 ble Appleton tildelt Haakon VIIs Frihetskors «for fremragende fortjenester av Norges sak under krigen».
I 1974 ble Radio and Space Research Station omdøpt til The Appleton Laboratory til ære for mannen som hadde gjort så mye for å etablere Storbritannia som en ledende kraft innen ionosfæriske forskning. Han hadde også vært involvert ved stasjonen, først som forsker og deretter som sekretær for Instituttet for industriell og teknisk forskning.
Belmont (Maine)
Belmont er en by i Waldo County, Maine, USA. Under folketellingen i 2010 hadde byen 942 innbyggere.
Geografi
Byen har et areal på totalt 36.8 km². 35.3 km² av det er lann og 1.5 km² av det (4.08%) er vann.
Wealth Masters International
Wealth Masters International (WMI) var et selskap fra USA stiftet i 2005 av Kip Herriage og Karl Bessey. Selskapet ble erklært å være et ulovlig pyramidespill av norske myndigheter.
Herriage og Bessey traff hverandre i 2000 gjennom selskapet Global Prosperity Group. Dette selskapet har blitt omtalt som et av de verste pyramidespill i USAs historie. Da dette ble stengt av amerikanske myndigheter etter opprulling av storstilt organisert skatteunndragelse, fortsatte de to i selskapet Liberty League International sammen med mange andre sentrale personer fra GPG. Når dette også havnet i myndighetenes søkelys trakk de seg ut og etablerte WMI.
Selskapet markedsførte seg selv som en unik kilde til velstand, helse og visdom. Konseptet var basert på nettverksmarkedsføring der registrerte medlemmer også var WMIs selgere. I realiteten hadde produktene de solgte kun symbolsk verdi og det handlet utelukkende om å verve nye deltakere.
Konsept
WMIs markedsførte opplæringsprodukter, der første steg M1 var en serie med CD-er og DVD-er som skulle gi opplæring og instruksjoner i hvordan man bygger opp sin bedrift og utvikler velstand. M2 og M3 var internasjonale konferanser der det ble leid inn profesjonelle foredragsholdere bl.a. innenfor team-building, investeringer og personlig økonomi.
Medlemmene etablerte som regel egne nettsteder hvor de markedsførte konseptet og produktene. Hver selger mottok provisjon av egne innsalg i opptil fem nivåer under seg.
Wealth Masters International i Norge
Det var først gjennom selskapet CarbonCopyPro at WMI i 2009 fikk etablert seg for alvor i Norge. Gjennom et samarbeid mellom disse to selskapene ble CarbonCopyPro brukt til å markedsføre WMI. Flere nordmenn har oppgitt å ha tjent millionbeløp som distributører for WMI. Høsten 2011 ble nordmannen Per Gunnar Hoem ansatt som Vice President of Marketing for satsingen i Europa, samtidig som han var under konkurskarantene i Norge.
Kontroverser
21. desember 2010 traff Lotteritilsynet beslutning om å pålegge WMI å legge ned all virksomhet i Norge. Tilsynet hadde da konkludert med at WMI brøt lotterilovens § 16 etter å ha blitt felt på samtlige kriterier. WMI påklaget vedtaket, men klagesaken ga ikke WMI medhold på noen punkter. Direktesalgsforbundet støttet tilsynets konklusjon. WMI påklaget kjennelsen til Lotteriklagenemnda, men heller ikke her fikk selskapet medhold.
Høsten 2011 innledet United States Securities and Exchange Commission en etterforskning av selskapet. Samtidig innledet Commerce Commission på New Zealand en etterforskning av selskapet etter mistanke om pyramidespill.
Michael Hamburger som stod oppført som Vice President of Marketing, har en fortid fra pyramideselskapene Global Prosperity Group og Liberty League International. Han forlot WMI høsten 2011 til fordel for det konkurrerende selskapet Avant. Grunnleggerne Herriage og Bessey var også konsulenter for Liberty League International, men trakk seg ut da selskapet fikk massiv negativ omtale i 2005 etter å ha blitt bøtelagt for ulovlig markedsføring.
De juridiske utfordringene WMI opplevde i Norge medførte at pyramiden kollapset både i Norge og internasjonalt. Den siste konferansen ble arrangert i 2013, og i 2014 forsvant også selskapets nettsider.
Etterspill
Parallelt med at WMI ble erklært ulovlig i Norge kastet mange av de norske medlemmene seg med på konseptet That Free Thing.
Da tilstrømningen av medlemmer stoppet opp i 2011 som følge av de juridiske problemene i Norge oppstod det uenigheter mellom WMIs grunnleggere og toppselgerne som hadde brukt CarbonCopyPro som salgskanal. CarbonCopyPro ble reintrodusert som Pro U (Pro University) i samarbeid med David Bach og konseptet Automated Millionaire. Dette kulminerte i et søksmål fra WMI mot Jay Kubassek og de mest sentrale i hans selgerkorps. I 2012 etablerte Kubassek selskapet Digital Experts Academy som har en forretningsmodell adoptert fra WMI, og konseptet med å bruke CarbonCopyPro som inngangsportal ble også kopiert gjennom programmet The Six Figure Mentors.
Mike Dillard var en av de mest suksessrike rekruttererne til WMI, også han med en fortid fra Liberty League. Etter å ha forlatt WMI ble han engasjert som salgsagent for konseptet ProphetMax drevet av australske Senen Pousa gjennom selskapet Investment Intelligence Corp. I 2012 gikk SEC og CFTC til søksmål mot selskapet som ikke hadde nødvendig lisens til å tilby investeringer, noe som endte med at Pousa og IIC ble dømt til å betale 192 millioner dollar i erstatning og bøter. Pousa ble senere dømt til ett års betinget fengsel.
I 2013 etablerte Herriage og Bessey selskapet Vertical Legacy, også her med Per Gunnar Hoem som en av nøkkelpersonene.
Blant dem som ble saksøkt sammen med CarbonCopyPro var Michael Force. Han etablerte senere selskapet Digital Attitude med et forretningskonsept svært likt WMI. Med seg fikk han Mary Dee som hadde vært sentral i WMIs administrasjon, men som i 2011 røk uklar med Herriage og Bessey. I januar 2018 gikk Federal Trade Commission til aksjon mot Digital Altitude og stengte driften. Det ble tatt ut søksmål mot Force med anklager om at det var begått bedrageri i størrelsesorden 14 millioner dollar. I 2019 ble det inngått et forlik som innebar at Force måtte betale tilbake 1,9 millioner dollar, i tillegg til at han på livstid måtte avstå fra å delta i enhver form for investeringsvirksomhet eller bedriftsrådgiving.
Karl Bessey døde i 2018.
Ryder Cup 2023
Ryder Cup 2023 blir arrangert i Roma i Italia fra 29. september til 1. oktober 2023.
Eksterne lenker
41.95778°N, 12.63167°W
Himmelstorm
Himmelstorm er en science fiction-antologi redigert av Bing & Bringsværd og utgitt som nummer 215 av Lanterne-bøkene under vignetten Lanterne science fiction av Gyldendal Norsk Forlag i 1974. Antologien presenterer tre betydningsfulle forfattere i genren: Robert A. Heinlein, A. E. van Vogt og James Blish. Tittelen er inspirert av kallenavnet «himmelstormerne» som ble gitt tre medlemmer av «Verein für Raumschiffahrt» («Foreningen for romskipsfart»), en tysk amatørromrakettorganisasjon som var aktiv i perioden 1927–1933. Peter Haars har laget omslaget.
Hugo Alfvén
Alfvéns hovedverk omfatter fem symfonier, tre svenske rapsodier, et symfonisk dikt og to orkestersuiter.
Den storsvenske tonen i mange av korverkene hans har ført til at han ofte er blitt kalt «festens komponist». Likevel går det en understrøm av alvor og uro i mange av komposisjonene.
Liv og arbeid
Hugo Alfvén var gift med den danske maleren Marie Triepcke Krøyer Alfvén, som han skilte seg fra i 1936. Ekteparet hadde datteren Margita Alfvén sammen.
Alfvén studerte malerkunst før han satset for fullt på en karriere som komponist. På det svenske Hugo Alfvénsällskapets nettsider kan man se eksempler på Alfvéns malerier, akvareller og tegninger.
I 1934 komponerte Hugo Alfvén musikk til filmen Synnøve Solbakken, som var basert på Bjørnstjerne Bjørnsons bondefortelling med samme tittel, og regissert av Tancred Ibsen. Det ble laget både en norsk og en svensk versjon av filmen, som begge hadde premiere i 1934.
Til minne om Hugo Alfvén har det svenske Kungliga Musikaliska Akademin siden 1974 delt ut Hugo Alfvénprisen.
Patrick Maynard Stuart Blackett
Patrick Maynard Stuart Blackett, baron Blackett (1897–1974) var en britisk fysiker. Han ble tildelt Nobelprisen i fysikk i 1948 «for hans utvikling av Wilsonkammermetoden, og hans etterfølgende oppdagelser innen kjernefysisk og kosmisk stråling».
Gilbert Amy
Gilbert Amy (født 29. august 1936 i Paris) er en fransk komponist og dirigent.
Amy ble utdannet ved Conservatoire de Paris, der han fra 1954 studerte under Olivier Messiaen, Darius Milhaud og Yvonne Loriod.
I 1955 komponerte han Œil de fumée. Hans første verk. Amy møtte Pierre Boulez i 1957, og under hans ledelse komponerte han sin Piano Sonata. Et år senere bestilte Boulez verket Mouvements fra ham. Dette ble oppført av Orchestre du Domaine Musical i Darmstadt. Dette ensemblet hadde som mål å fremme ny musikk.
Hans komponisttalent har sørget for at han har vunnet flere priser som for eksempel «Grand Prix National de la Musique» i 1979, SACEMs «Grand Prix» i 1983, Paris bys «Grand Prix Musical» i 1986 og i 1987 ga «Academy Charles Cros» ham «Prix of the President of the Republic».
Charmed (musikkgruppe)
Charmed var en norsk musikkgruppe som besto av Hanne Haugsand, Monica Nygård og Oddrun Valestrand. De representerte Norge i Eurovision Song Contest 2000 med låten «My Heart Goes Boom» og havnet på en ellevteplass. Bandet fulgte opp med albumet Charmed samme år. Albumet ble produsert av Eivind Skovdahl og Tomas Siqveland. Senere ble bandet oppløst.
David (Bernini)
David er en marmorstatue av den bibelsk helt David av Israel som ble gjort av italienske Gian Lorenzo Bernini. Skulpturen var en del av en bestilling i den hensikt å dekorere villaen til Berninis patron kardinal Scipione Caffarelli-Borghese – Galleria Borghese – hvor den fortsatt står. Den ble fullført i løpet av syv måneder, fra 1623 til 1624.
David er avbildet i det øyeblikket hvor han huker seg, klar til å kaste steinen fra sin slynge som vil ramme og drepe hans fiende Goliat. I forhold til tidligere verker over det samme emnet var den revolusjonerende i dens antydende bevegelse og dets psykologiske dybde.
Bakgrunn
Mellom 1618 og 1625 hadde Bernini oppdraget å dekorere villaen til kardinal Scipione Borghese med skulpturer. I 1623, kun 24 år gammel, arbeidet Bernini på skulpturen Apollo og Dafne som forestilte nymfen Dafnes flukt fra guden Apollo. Av en eller annen grunn oppga han arbeidet på dette prosjektet for å begynne med David. I henhold til nedtegnelser om betalingen begynte Bernini på skulpturen ved midten av 1623 og hans samtidige biograf, Filippo Baldinucci, hevdet at han fullførte skulpturen i løpet av knappe syv måneder.
Emne
Skulpturen viste en scene fra Første Samuelsbok i Det gamle testamente. Israelittene var i krig med filisterne og deres fremste kjempe og kriger Goliat utfordret israelittene om at konflikten kunne bli avgjort i en tvekamp. Den unge hyrden David har tatt utfordringen da ingen av de erfarne israelittiske krigerne ikke våget. David er i ferd med å drepe kjempen med en stein fra sin slynge:
Davids nakenhet er kun delvis dekket av en kappe. Ved hans føtter ligger rustningen han har akkurat kastet av seg da han er uvant med den og mener at han kan slåss bedre uten. Ved hans føtter ligger også hans ikonografiske harpe, noe som ikke er nevnt i Bibelens fortelling.
Innflytelse
Den bibelske David var et populært emne hos renessansens kunstnere og hadde blitt behandlet skulptører som Donatello (1440-tallet), Verrocchio (1473–1475) og Michelangelo (1501–1504). Berninis David skiller seg fra disse verkene på en del avgjørende måter.
For det første er skulpturen ikke lenger selvbestående, men samhandler med rommet rundt seg. Ikke siden kulpturer fra den hellenistiske perioden, som Nike fra Samothrake hadde skulpturer vært involvert i sine omgivelser, slik som med Berninis David. En annen forskjell lå i den bevegelse som Bernini valgte å avbilde. Michelangelos David skiller seg fra de til Donatello og Verrocchio i det at den forbereder seg for kamp framfor den seierrike ettertiden. Bernini på den annen side valgte å portrettere David i handlingen med å kaste steinen. Dette representerte en nyvinning; kastende figurer var ekstremt sjeldne etter antikken, og et eksempel var Annibale Carraccis fresko av kyklopen Polyfemos som kaster en stein. Bernini må ha kjent til Carraccis fresko slik han også kjente til Donatello og Verrocchios David-skultpurer. Ikke bare er den å finne i Galleria Farnese i Roma, men Carracci var også den maleren som Bernini rangerte som nummer fire av de største noensinne.
Både Carracci og Bernini må imidlertid å vært godt kjent med skriftene til Leonardo da Vinci om emnet. Da Vinci, hans Avhandling om maleriet, behandler emnet om hvordan man portretterer en kastende figur og Bernini benyttet denne teorien på sin David:
En annen kandidat som inspirasjon fro Berninis David er den berømte Discobolus eller «Diskoskasteren» fra 400-tallet f.Kr. som oldtidens greske skulptør Myron gjorde. Problemet med sistnevnte teori er at tidlig på 1600-tallet var den kun kjente fra skriftlige kilder; torsoen fra kopier som hadde blitt bevart ble ikke nøyaktig identifisert før i 1782. Både Quintilianus og Lukian skrev om statuen, men beskrivelsene var av en figur som strakte seg ut framfor å være frosset i handlingen å kaste.
Gymnastikk under Samveldelekene 1990
Gymnastikk under Samveldelekene 1990. Gymnastikk var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var andre gangen gymnastikk var med på programmet i Samveldelekene. Det ble konkurrert i 13 turnøvelser, samt fem øvelser i rytmisk gymnastikk kun for kvinner. Canada ble beste nasjon med fjorten gullmedaljer foran Australia og New Zealand med to hver.
David (Bernini)
Stil og komposisjon
Barokken var en revolusjon for skulpturen, og Bernini var i første rekke av denne. Statuene som renessansens mestre hadde gjort hadde vært strengt frontale, og dikterte tilskueren til se den fra en side, og fra utelukkende en side. Berninis David er et tredimensjonalt arbeid som trenger plass rundt seg, og den utfordrer tilskueren til gå rundt seg for å fullføre dens foranderlige vesen avhengig av vinkelen som den blitt sett fra. Skulpturen forholder seg til en usett helhet – i form av Goliat, objektet for Davids aggresjon – foruten også den til tilskueren, grepet i midten av konflikten. Krigeren går bokstavelig over grensene mellom livet og kunsten, og plasserer sine tærer på kanten av søylesokkel. Tidens konvensjoner, foruten også rommets, ble utfordret. Istedenfor den uforstyrrete bestandighet av eksempelvis Michelangelos David, valgte Bernini å gripe en fraksjon av tiden i løpet av en jevn, ubrutt bevegelse. Den latente energien som gjennomtrenger Michelangelos David er her i prosessen å bli utløst.
På et følelsesmessig nivå var Berninis skulpturer revolusjonære i å utforske en rekke ekstreme mentale tilstander, eksempelvis som raseriet sett her. Davids ansikt, truende og biter seg i sin underleppe, er fordreid i rasende og konsentrert aggresjon. Baldinucci har fortalt en anekdote om hvordan Barberini holdt opp et speil til Berninis ansikt slik at kunstneren kunne modellere skulpturen basert på den kunnskapen som han fikk via speilet og seg selv. Det vitner om Berninis arbeidsmetoder, foruten også det nære forholdet han hadde til den framtidige paven.
I tillegg til dette forsøket på realisme fulgte David også samtidens konvensjoner om hvordan en krigersk figurer skulle bli portrettert. Som Albrecht Dürer tidligere hadde postulert, vir bellicosus—«krigeren»—var best representert med en annen ekstremitet, kroppens proporsjoner i et forhold til 1:10. Krigeren dessuten en facies leonina, eller et ansikt til en løve, karakterisert ved å redusere forhodet, skyte fram øyenbrynene, og buer nesen. David ble også siden referert til «Løven av Judas stamme»).
Rolf Börjlind
Rolf Börjlind (født 7. oktober 1943 i Västra Skrävlinge utenfor Malmö) er en svensk poet, skuespiller, regissør og manusforfatter som er mest kjent for filmene om Jönssonligan (den svenske utgaven av Olsenbanden) og dessuten filmene om Martin Beck som ble laget mellom 1997 og 2007. Videre har han skrevet to av filmene om Wallander.
Han er gift med manusforfatter Cilla Börjlind som han også skriver sammen med.
Op (album)
Op er et musikkalbum med Kjøtt, utgitt i 1981.
Nordfjord sjukehus
Nordfjord sjukehus er et somatisk sykehus for innbyggerne i Nordfjord. Opptakskommunene for sykehuset er Stryn, Hornindal, Eid, Gloppen, Vågsøy, Selje og deler av Bremanger.
Historie
Mangemillionæren William Henry Singer jr. i Olden finansierte det meste av Nordfjord sjukehus. Singer ble engasjert i helsestellet i distriktet da en av vennene hans i Olden, hotelleieren Sivert W. Yri (1880 – 1926), måtte sendest helt til Bergen med en livstruende blindtarmbetennelse og døde på veien dit. Singer hadde først lovet et tillskudd på kroner 70 000 til et nytt sykehus i Florø, men da nordfjordingene startet innsamling til et eget sykehus, trakk han tilbake pengegaven dit, og ga heller et større tilskudd på kroner 100 000 til sykehuset i Nordfjordeid.
Sykehuset ble bygget i 1936 i Prestemarka, på tomt som ble gitt av John Myklebust og Olav Monsson.
Sykehuset hadde sin ilddåp noen uker etter åpningen i 1936, da de måtte ta imot sårede etter rasulykka i Lodalen.
Fra 1936 til 1949 ble sykehuset drevet av en egen stiftelse med ekteparet Singer i styret, og 1. januar 1950 ble det tatt over av fylkeskommunen. Gavebrevet forutsatte at dersom driften ble nedlagt skulle anlegget med utstyr tilbys Røde Kors eller annen ideell organisasjon vederlagsfritt. I 1968 ble det foreslått å gjøre Nordfjord, Florø og Høyanger om til «B-sykehus» med forenklet drift (enklere skader, poliklinikk og avlasting for de store sykehusene). Fylkestinget og regjeringen Borten vedtok i opprettholde i 1970 vanlig sykehusdrift.
Sykehuset ble i 1949 utvidet med 24 senger. Og det har også vært utbygging der i 1976 og i 1987. Det drives i dag av Helse Førde.
Den kjente barnelegen Ole Sverre Haga har jobbet ved Nordfjord sjukehus siden 1977.
Avdelinger i dag
Sykehuset har følgende avdelinger :
Les mer
NRK.no fylkesleksikon: Nordfjord sjukehus
Informasjon om turnustjeneste ved Nordfjord sjukehus
Ifjorden
Ifjorden (nordsamisk: Idjavuotna) er en fjordarm av Laksefjorden i Lebesby kommune i Finnmark. Fjorden strekker seg tolv kilometer sørøstover til bygden Ifjord i enden av fjorden.
Fjorden har innløp mellom Bonøya i sørvest og Skjånes i nordøst. Rypøya ligger midt i innløpet. Ifjord er den største bosetningen ved fjorden, men en finner også flere gårdsbruk på sør- og nordøstsiden, som Oldervik, Skogvika, Nordmannset, Holmen og Heimdal. På sørsiden av fjorden går Friarfjorden sørover. Fjorden er 231 meter på det dypeste, helt ytterst i fjorden.
Fylkesvei 98 går langs sørsiden av fjorden, mens fylkesvei 888 går langs nordøstsiden.
Strathclyde Police
Strathclyde Police var en regional britisk politistyrke med ansvar for det skotske regionene Argyll and Bute, City of Glasgow, East Ayrshire, East Dunbartonshire, East Renfrewshire, Inverclyde, North Ayrshire, North Lanarkshire, Renfrewshire, South Ayrshire, South Lanarkshire og West Dunbartonshire. Den hadde navn etter den eldre regionen Strathclyde.
Den var den største av de skotske politistyrkene, og en av de største i Storbritannia. Geografisk dekket den Storbritannias tredje største politiregion, etter Northern Constabulary og Police Service of Northern Ireland.
Styrken ble overvåket av Strathclyde Police Authority, som hadde medlemmer fra samtlige regioner.
Jiří Toman
Jiří Toman (født 5. november 1938 i Praha i Tsjekkoslovakia, død 20. april 2020 i Genève i Sveits) var en tsjekkisk-sveitsisk jurist og ekspert innen folkerett.
Biografi
Toman studerte rettsvitenskap fra 1956 til 1961 ved Karlsuniversitetet i Praha, og fikk doktorgrad der i 1966 Frem til 1970 underviste han ved forskjellige gøyskoler i Praha, Parallelt med dette gjennomførte han studier fra 1965 til 1970 ved Institut universitaire de hautes études internationales i Genève. I 1981 promoverte han i politikkvitenskaper ved Universitetet i Genève.
Fra 1969 til 1972 var han vitenskapelig medarbeider ved Henry-Dunant-instituttet, forsknings-, informasjons- og utdannelsessentrum for det internasjonale Røde Kors. Han fortsatte der som forskningsrektor til 1979, fra 1979 til 1992 som stedfortredende direktør og fra 1992 til 1998 som direktør. Derutover var han rådgiver i 1980-årene for flere FN-organisasjoner, som for eksempel fra 1983 til 1988 for UNESCO og fra 1985 til 1986 for UNDRO (som har å gjøre med katastrofehjelp).
Fra 1998 til 2018 var han professor ved det juridiske fakultet ved Santa Clara University, der han allerede 1982 og 1989 hadde vært gjesteprofessor. Etterpå var han gjesteprofessor ved Donau-Universität Krems.
Han døde i en alder av 81 år som følge av covid-190.
Hodeskade
Hodeskade er en skade mot hodet som følge av ytre påvirkning, som eventuelt kan involvere hjernen. Hodeskader kan være av svært ulike alvorlighetsgrader, fra helt lette skader, ofte kalt hjernerystelse til alvorlige skader med kraniebrudd og ulike former for hjerneblødning som bør behandles av nevrokirurg. Terskelen bør være lav for å oppsøke lege ved hodeskader.
Forekomst
Insidensen av sykehusinnleggelse som følge av hodeskader i Skandinavia er 200 per 100,000 per år (0,2 % av befolkningen) Dødeligheten av hodeskader er 5 per 100,000 i Nord-Amerika og 9 per 100,000 i Storbritannia.
Symptomer
Vanlige symptomer ved små hodeskader er hodepine, kvalme, svimmelhet, nedsatt hukommelse og dårlig konsentrasjonsevne. Symptomer som kan tyde på alvorlig skade er økende eller sterk hodepine, gjentatte episoder med kvalme og brekninger, nedsatt bevissthet og forvirring.
Inndeling
Leger anbefales å vurdere hodeskader inn i en av fire kategorier. Risikoen for alvorlig hodeskade som bør behandles er høyest i gruppene moderat og alvorlig.
Anbefalt håndtering
I tillegg til denne inndelingen blir det tatt hensyn til at pasienter som har synlig skallebrudd, som har vært utsatt for et stort traume eller som behandles med antikoagulerende medisiner som marevan er spesielt utsatt for hjerneblødning.
Referanser
Gehirnerschütterung
Truku
Truku (太魯閣族, også romanisert som taroko; også sediq, seejiq eller seediq 賽德克族) er et taiwansk urfolk.
Taroko er også navnet på området på Taiwan hvor truku-stammen holder til. Republikken Kinas utøvende yuan har anerkjent truku-stammen offisielt siden 15. januar 2004. Trukuene er det 12. taiwanske urfolket som mottar en slik anerkjennelse. Trukuenes språk heter seediq.
Charmed (album)
Charmed er et musikkalbum med Charmed, utgitt i 2000. Dette er jentetrioens første plate og albumet lå 6 uker på VG-lista og endte med 16 plass som beste plassering.
Akademie der Künste
Akademie der Künste er et tysk akademi for kunst og musikk, grunnlagt 11. juli 1696. Akademiet ligger på Pariser Platz i Berlin. Organisasjonen har karakter av en stiftelse og består av maksimalt 500 medlemmer av ulik nasjonalitet. AdK utdeler et stort antall priser.
I den perioden Tyskland var delt var akademiet også delt opp. 1. oktober 1993 ble disse slått sammen til ett under nåværende navn.
Akademiet ble grunnlagt 1696 som Academie der Mahler-, Bildhauer- und Architectur-Kunst, av kurfyrste Fredrik III av Brandenburg, den senere Fredrik I av Preussen.
I 1704–1790 var navnet Königlich-Preußische Akademie der Künste und mechanischen Wissenschaften og 1790–1809 Königliche Akademie der bildenden Künste und mechanischen Wissenschaften zu Berlin. Fra 1890 har navnet vært Akademie der Künste, men med ulike ledd foran i takt med Tysklands statsendringer: Königlich Preußische… (1809–1882), Königliche… (1882), respektive Preußische Akademie der Künste (1926–1945).
Etter andre verdenskrig ble akademiet videreført i to organisasjoner: Norsk medlem er fra 2017 Maja Ratkje, i avdeling for musikk.
Tyskebukta
Tyskebukta (tysk: Deutsche Bucht, nederlandsk: Duitse Bocht, frisisk: Dútske Bocht, dansk: Tyske Bugt) er havbukta mellom Danmark, Tyskland og Nederland som utgjør den sørøstre delen av Nordsjøen. Doggerbank regnes som den nordlige avgrensninga av Tyskebukta. Vadehavet er her rundt 10 til 12 kilometer bredt.
Bukta er grunn, med svakt skrånende bunn nordover. Største dyp er 56 m, sørvest av Helgoland. En rekke store elver munner ut i Tyskebukta; fra nord mot sør: Eider, Elben, Weser og Ems.
En av verdens mest trafikkerte seilingsleder går gjennom den sørlige delen av Tyskebukta. Samtidig er mye av kysten og de kystnære områdene gitt beskyttelse gjennom ulike vernetiltak, for eksempel fuglefredningsområdet Östliche Deutsche Bucht og Vadehavet nasjonalpark, som for en stor del er nasjonalpark.
Tyttebær
Tyttebær (Vaccinium vitis-idaea) er en dvergbusk i bærlyngslekta i lyngfamilien. Den utvikler spiselige skogsbær i likhet med blåbær, tranebær og blokkebær. Tyttebærplanten blir vanligvis mellom 10 og 30 centimeter høy og har distinkte læraktige nedoverbøyde blader.
Beskrivelse
Tyttebærplanten er en dvergbusk som er eviggrønn. Den kan formerer seg seksuelt, men mest effektivt gjennom sitt underjordiske system av skjellkledde jordstengler (rhizomer). Selve planten blir vanligvis mellom 10 og 30 cm høy og stenglen er dekket av bittesmå hår.
Tyttebærbladene har en karakteristisk læraktig overflate med nedoverbøyde kanter og er mellom 1 og 3 cm lange. Den nordamerikanske tyttebærplanten (Vaccinium vitis-idaea var. minus Lodd.) har litt mindre blader (7–20 mm lange) enn den eurasiske varianten (Vaccinium vitis-idaea var. vitis-idaea L.) (ca 10–25 mm lange). Begge har derimot hvite til lyserøde blomster som kommer i vanlige år rundt mai-juni.
Planten kan lett forveksles med melbær, men bladene på tyttebær kan skilles fra melbær ved at de er tykkere, har innrullet kant, er sidenervet og har mørkere kjertelprikker på undersiden. Tyttebærplanten vokser opprett, mens melbær vokser krypende, men enden er likevel opprettstående.
Bruk
Tyttebær dyrkes sjelden, men sankes som regel fritt fra naturen. Fruktene (egentlig falske bær) er røde og syrlige på smak og blir modne på sensommeren og høsten. Villhøstede tyttebær er en populær frukt i Nord-Europa og den karelske delen av Russland, hvor de er tilgjengelige i naturen. Fruktene har stor holdbarhet om de oppbevares riktig.
Tyttebærene blir ofte kokt og tilsatt søtstoff før de brukes enten i form av tyttebærsyltetøy, kompott, saft eller sirup. Et populært alternativ til koking er rørte tyttebær. Da røres tyttebærene med søtstoffet uten koking, men prosessen reduserer holdbarheten. Rørte tyttebær kan imidlertid fryses. I gamle dager konserverte man bærene ved ganske enkelt å oppbevare dem friske i vann.
Tyttebær er et populært tilbehør til mat av svin og viltkjøtt. I Norge serveres også ofte reinkjøtt med tyttebær. Tyttebær brukes dessuten også i desserter, som trollkrem og tyttebær med ris.
Tyttebærblader kan sankes hele året for å brukes til søt te etter å ha blitt ristet i panne eller i stekeovn.
Tyttebær er en gammel legeplante. Frukten inneholder organiske syrer, vitamin C, vitamin A, B-vitaminer (B1, B2, B3) og kalium, kalsium, magnesium og fosfor. I tillegg til disse helsebringende stoffene, inneholder tyttebær også fytokjemikalier som antas å motvirke urinveisinfeksjoner.
Annet
Tyttebærblomsten er offisiell kommuneblomst i Drangedal kommune i Telemark. I et område på Holleia vokser det hvit tyttebær. Området ligger omkring 300 meter øst for Grautåsvollen i Liamarka (Modum kommune). Botaniker Finn Wischmann ( Botanisk museum og Naturhistorisk museum ved Universitetet i Oslo), som var ekspert på planter, hevdet at han aldri hadde sett hvit tyttebær før, men han hadde hørt om forekomster andre steder, men da bare om en enkelt plante med fire-fem bær. Forekomsten i Holleia er derfor enestående i landssammenheng. Bæra skal smake som vanlig tyttebær.
Morbid
Morbid (av latin morbus: sykdom) er et begrep brukt i psykologien og i eldre litteratur, som beskriver en person med en sykelig og usunn fascinasjon for døden eller dødsrelaterte temaer.